Document ID: 32007D0026

32007D0026
L 008/35
SLUŽBENI LIST EUROPSKE UNIJE
22.12.2006.
ODLUKA KOMISIJE
od 22. prosinca 2006.
o izmjeni Dodatka Prilogu VI. Aktu o pristupanju Bugarske i Rumunjske u pogledu nekih objekata za preradu mlijeka u Bugarskoj
(priopćena pod brojem dokumenta C(2006) 6960)
(Tekst značajan za EGP)
(2007/26/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Bugarske i Rumunjske, a posebno njegov članak 4. stavak 3.,
uzimajući u obzir Akt o pristupanju Bugarske i Rumunjske, a posebno Prilog VI. odjeljak B poglavlje 4. stavak (f) prvi podstavak,
budući da:
(1)
Bugarskoj su Aktom o pristupanju Bugarske i Rumunjske bila odobrena prijelazna razdoblja za usklađivanje nekih objekata za preradu mlijeka sa zahtjevima iz Uredbe (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1). Neki objekti koji imaju odobrenje za preradu mlijeka koje ne ispunjava zahtjeve navedeni su u poglavlju I., a neki objekti koji imaju odobrenje za preradu i mlijeka koje ispunjava zahtjeve i mlijeka koje ne ispunjava zahtjeve navedeni su u poglavlju II. Dodatka Prilogu VI. tom Aktu.
(2)
U nekim objektima koji su trenutačno navedeni u poglavlju I. toga Priloga prestale su se obavljati aktivnosti na koje su se odnosila prijelazna razdoblja. Stoga te objekte treba iz brisati iz spomenutog popisa.
(3)
S obzirom na razvoj kvalitete sirovog mlijeka i na sadašnji opseg proizvodnje sirovog mlijeka u Bugarskoj koje ne ispunjava zahtjeve iz Uredbe (EZ) br. 853/2004, neki se objekti trebaju dodati na popis naveden u poglavlju I. toga Dodatka Prilogu VI. Akta o pristupanju.
(4)
Osim toga, neki objekti za preradu mlijeka u Bugarskoj imaju kapacitete i opremljeni su za preradu mlijeka koje ispunjava zahtjeve i mlijeka koje ne ispunjava zahtjeve na odvojenim proizvodnim linijama. Te objekte treba dodati na popis naveden u poglavlju II. toga Dodatka.
(5)
Stoga Dodatak Prilogu VI. Aktu o pristupanju treba izmijeniti. Radi jasnoće, taj Dodatak treba zamijeniti tekstom iz Priloga ovoj Odluci.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Dodatak Prilogu VI. Aktu o pristupanju Bugarske i Rumunjske zamjenjuje se tekstom iz Priloga ovoj Odluci.
Članak 2.
Ova se Odluka primjenjuje pod uvjetom i od dana stupanja na snagu Ugovora o pristupanju Bugarske i Rumunjske.
Članak 3.
Ova je Odluka upućena državama članicama.
Sastavljeno u Bruxellesu 22. prosinca 2006.

Labels: 0
18
15
17